เดอแล็สพรีเดลัว

เดอแล็สพรีเดลัว () เป็นศาสตรนิพนธ์ภาษาฝรั่งเศสว่าด้วยทฤษฎีการเมือง ซึ่งมงแต็สกีเยอ (Montesquieu) เผยแพร่ใน ค.ศ. 1748 นับถือกันว่าเป็นงานบุกเบิกในเรื่องกฎหมายเปรียบเทียบ เดิมทีเผยแพร่โดยไม่ออกนามผู้แต่ง ส่วนหนึ่งเป็นเพราะงานของมงแต็สกีเยอนั้นถูกตรวจพิจารณาอยู่เสมอ เมื่อเผยแพร่แล้วได้รับการแปลออกเป็นภาษาอื่นอย่างรวดเร็ว เริ่มจากใน ค.ศ. 1750 ทอมัส นิวเจนต์ (Thomas Nugent) แปลออกเป็นภาษาอังกฤษ ต่อมาใน ค.ศ. 1751 ศาสนจักรโรมันคาทอลิกจึงประกาศเป็นหนังสือต้องห้ามโดยลงไว้ในบัญชีที่เรียกอินเดกซ์ลิโบรรัมโพรฮิบิโทรัม (Index Librorum Prohibitorum) ทำให้ได้รับความสนใจและค่อย ๆ ทวีอิทธิพลภายนอกประเทศฝรั่งเศส ทั้งยังส่งอิทธิพลต่อนักเขียนคนอื่น ๆ อีกมาก

ในการเขียนศาสตรนิพนธ์เรื่องนี้ มงแต็สกีเยอใช้เวลาศึกษาค้นคว้าวิจัยถึง 21 ปีในหลายแขนง ทั้งกฎหมาย ชีวิตทางสังคมของผู้คน มานุษยวิทยา จนมีผู้เขียนบทความยกย่องกว่า 3,000 ชิ้นCohler, et al., "Introduction" to the 1989 Cambridge UP ed. ศาสตรนิพนธ์เรื่องนี้แบ่งเนื้อหาเป็น 31 บรรพ (livre) ในเนื้อหาเหล่านี้ มงแต็สกีเยอนำเสนอว่า สถาบันทางการเมืองจะประสบความสำเร็จได้ ต้องสะท้อนแง่มุมทางสังคมและภูมิศาสตร์ของประชาคมนั้น ๆ และการปกครองระบอบรัฐธรรมนูญจะต้องมีการแบ่งแยกอำนาจ การธำรงไว้ซึ่งความถูกต้องตามกฎหมายและเสรีภาพของพลเมือง ตลอดจนการเลิกทาส

 อ้างอิง 

 แหล่งข้อมูลอื่น 


หมวดหมู่:วรรณกรรมปรัชญาสมัยใหม่
หมวดหมู่:หนังสือปรัชญาการเมือง